Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за финансије и јавне приходе

Број: 03-401-3/1 /2021-40

Дана: 17.11.2021. године

О Џ А Ц И

На основу члана 68. став 4. Закона о локалној смоуправи ("Службени гласник РС", број 129/2007, 83/2014 - др. закон, 101/2016 - др. Закон, 47/2018) , члана 7. став 2. Закона о финасирању локалне самоуправе („Службени гласник РС“ број 62/2006, 47/2011, 93/2012, 99/2013 – усклађени дин. изн., 125/2014 - усклађени дин. изн.,95/2015 - усклађени дин. изн., 83/2016, 91/2016 - усклађени дин. изн., 104/2016 – др. закон, 96/2017 - усклађени дин. изн.,89/2018 - усклађени дин. изн., 95/2018 – др. Закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн. и 111/2021 - др. закон) ) и члана 109. Статута општине Оџаци („Службени лист општине Оџаци“ број 2/2019), упућује се

ЈАВНИ ПОЗИВ

ЗА УЧЕШЋЕ У ЈАВНОЈ РАСПРАВИ О НАЦРТУ ОДЛУКЕ О НАКНАДAМА ЗА КОРИШЋЕЊЕ ЈАВНИХ ПОВРШИНА

НА ТЕРИТОРИЈИ ОПШТИНЕ ОЏАЦИ

Јавни увид у Нацрт Одлуке о накнадама за коришћење јавних површина на територији општине Оџаци може се обавити у периоду од 18.11.-03.12.2021. године у просторијама Одељења за финансије и јавне приходе у канцеларији број 19, у времену од 10,00 до 14,00 часова сваког радног дана.

Сва заинтересована правна и физичка лица могу поднети примедбе и сугестије на нацрт ове одлуке у писменом облику, најкасније до 03.12.2021. године, путем писарнице Општинске управе општине Оџаци, Кнез Михајлова 24. Оџаци. Примедбе и сугестије које стигну након назначеног рока, неће се разматрати.

Јавна расправа ће се одржати 06.12.2021. године у 09,00 часова, у сали Општинског већа Општине Оџаци, када сва правна и физичка лица могу образложити своје примедбе и сугестије упућене током јавног увида.

Нацрт Одлуке о изменама Одлуке о накнадама за коришћење јавних површина на територији општине Оџаци биће објављен на званичној интернет презентацији општине Оџаци www.odzaci.rs и на огласним таблама Општинске управе општине Оџаци.

Одговорно лице

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

дипл.екон. Милица Бараћ